సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
e-కామర్స్: కన్నం వేయకుండానే.. దోచేయొచ్చు!
పాత నోట్ల రద్దుతో క్రెడిట్, డెబిట్ కార్డులను ఎక్కడిపడితే అక్కడ వినియోగిస్తున్నారా? అయితే, జాగ్రత్త సైబర్ దొంగలు పొంచివున్నారు. వారి బారిన పడకుండా ఉండాలంటే వీలైనంత వరకు ఇంటర్నెట్ బ్యాంకింగ్ చేయడం మేలు...
TNN | Updated:
Nov 25, 2016, 07:20PM IST
పాత నోట్ల రద్దు తర్వాత.. చాలా మంది ఈ-పేమెంట్, ఈ-బ్యాంకింగ్, ఈ-కామర్స్ అంటూ ఊదరగొట్టేస్తున్నారు. ఆంధ్రప్రదేశ్&zwnj;లో అయితే.. ఆన్&zwnj;లైన్ చెల్లింపులు, లావాదేవీల కోసం ఏకంగా ఉచిత మొబైళ్లను అందిచేందుకు ప్రభుత్వం సిద్ధమవుతోంది. అయితే, ఈ ఎలక్ట్రానిక్ పేమెంట్లలో జరుగుతున్న మోసాలు, నేరాలపై మాత్రం ఎవరూ నోరు మెదపడం లేదు. మోదీ నిర్ణయం.. నల్ల కుభేరులపై ప్రభావం చూపుతుందో లేదో తెలియదు గానీ, వైట్ కాలర్ నేరగాళ్లకు మాత్రం &lsquo;ఈ-వాలెట్&rsquo; నిండిపోతోంది. రూ.500, రూ.1000 నోట్ల రద్దు తర్వాత సైబర్ నేరగాళ్లు.. డెబిట్, క్రెడిట్ కార్డుల చెల్లింపులపై కన్నేశారు. ఖాతాదారుడు అప్రమత్తంగా లేకుంటే అకౌంట్లో మనీని మాయం చేసేస్తారు.
బ్యాంకులు ఏం చేస్తున్నాయ్?:
2005 నుంచి ఈ-కామర్స్ ఊపందుకుంది. బ్యాంకులు పోటా పోటీగా ఇంటర్నెట్ బ్యాంకింగ్, డెబిట్, క్రెడిట్ కార్డులతో ఆర్థిక లావాదేవీల చెల్లింపులను ప్రోత్సహించడం మొదలుపెట్టాయి. అయితే, వాటి భద్రతను మాత్రం గాలికి వదిలేశాయి. RBI చొరవతో క్రెడిట్/డెబిట్ కార్డుల చెల్లింపుల్లో &lsquo;పాస్&zwnj;వర్డ్&rsquo;ను తప్పనిసరి చేయడం వల్ల నేరాలు కాస్త అదుపులోకి వచ్చినా.. కేటుగాళ్లు ప్రత్యామ్నయ మార్గాలను ఎంచుకుంటున్నారు. ఈ ఫ్రాడ్&zwnj;గాళ్ల వలలో ఖాతాదారులు చిక్కుకోకుండా చర్యలు చేపట్టాలని 2006లోనే RBI బ్యాంకులకు సూచించింది. అయితే, బ్యాంకులు ఈ విషయంలో శ్రద్ధ పెట్టడం లేదు. ఇందుకు 2013 నుంచి 2016 మధ్య నమోదైన కేసులే నిదర్శనం.
ఇంటర్నెట్ బ్యాంకింగే బెటర్!:
2013-16 మధ్య చోటు చేసుకున్న ఆన్&zwnj;లైన్ నేరాలపై ఆర్థిక పరిశోధన మంత్రిత్వ శాఖ గణంకాలను పరిశీలిస్తే.. క్రెడిట్ కార్డు ఫ్రాడ్ కేసులే ఎక్కువగా ఉన్నాయి. మొత్తం 42,324 కేసుల్లో.. 30,048 కేసులు క్రెడిట్ కార్డులకు సంబంధించినవే కావడం గమనార్హం. మిగతా 11,718 డెబిట్ కార్డు నేరాలు. అయితే, ఇంటర్నెట్ బ్యాంకింగ్ ఒక్కటే &lsquo;కార్డు&rsquo;ల కంటే మేలు అనిపిస్తోంది. మూడేళ్ల వ్యవధిలో 558 కేసులు మాత్రమే నెట్ బ్యాంకింగ్&zwnj; నేరాల ఖాతాలో ఉన్నాయి. ఇటీవల డెబిట్ కార్డు నేరాలు కూడా 71.4 శాతం పెరిగాయి. దీన్నిబట్టి.. కార్డులతో లావాదేవీల కంటే.. ఇంటర్నెట్ ద్వారా బ్యాంకింగ్ సేవలు అందుకోవడమే మంచిదని స్పష్టమవుతుంది.
నోట్ల రద్దుతో ప్రజలు ఎలక్ట్రానిక్ పేమెంట్లకు మొగ్గు చూపుతున్న నేపథ్యంలో ప్రభుత్వం.. &lsquo;ఈ&rsquo; వ్యవస్థను బలోపేతం చేయాల్సిన అవసరం ఉంది. దేశంలోని కొన్ని కోట్ల డెబిట్/క్రెడిట్ కార్డులు ప్రమాదంలో ఉన్నాయని నిఘా వర్గాలు హెచ్చరించిన నేపథ్యంలో తగిన భద్రత కల్పించాల్సిన అవసరం ఉంది. అప్పుడే &zwnj;ఆన్&zwnj;లైన్&zwnj;లో ఆర్థిక లావాదేవీలపై ప్రజలకు నమ్మకం ఏర్పడుతుంది.